OpenLLM-France/wikimedia huggingface dataset:
# Sarnath

Sarnath és una població a Uttar Pradesh, unida a Varanasi de la que oficialment està a 10 km però de fet gairebé no hi ha separació degut a l'existència de barris perifèrics. No hi ha estadístiques separades de població.
El lloc és famós per les restes budistes. El primer monument és la stupa Chaukandi, un munt de pedres treballades i rajoles en el que seria una edificació quadrada rodejada per torre octagonal, atribuïda a Asoka. Però la principal estructura és la stupa Dhamek amb base de 28 metres de diàmetre i 43,6 metres d'altura; la pedra de la part baixa està decorada.
Altres llocs a Sarnath inclouen el modern temple de Mulugandha Kuti Vihar erigit per la societat Mahabodi. Hi ha altres temples entre els quals un de tibetà. Al Museu de Sarnath hi ha una rica col·lecció d'escultures representatives de l'art budista; els lleons d'Asoka, el símbol nacional de l'Índia, trobats a un pilar trencat a Sarnath, són al Museu però no se'n permet la fotografia (no es poden entrar càmeres de fotos al museu que obre de les 10 del matí a les 5 de la tarda).

## Referències

* ↑ «SARNATH | District Varanasi, Government of Uttar Pradesh» (en anglès). [Consulta: 16 abril 2019].
* ↑ «Sarnath Buddhist Temple in India - Sarnath Temple Tour INDIA», 07-07-2013. Arxivat de l'original el 2013-07-07. [Consulta: 26 abril 2019].

## Enllaços externs

* Isipatana (Saranath)
# Gran Mestre

Un Gran Mestre és la màxima autoritat d'una obediència maçònica. També fou el líder dels ordes militars.
Es tracta d'una figura que, segons el seu origen, té més o menys poder. En la francmaçoneria és el cap visible de la unió de lògies i és escollit per sufragi universal secret dels germans de l'obediència. El seu càrrec és limitat i renovable.

## Enllaços externs

* Maçoneria Arte Reial Arxivat 2015-09-25 a Wayback Machine. Blog interobedencial d'actualitat maçònica
* DELTA, el podcast maçònic Arxivat 2015-09-25 a Wayback Machine. Radio maçònica a Internet
# Grup de la dresserita

El grup de la dresserita és un grup de minerals format per vuit minerals de la classe dels carbonats: alumohidrocalcita, dresserita, dundasita, estronciodresserita, grguricita, hidrodresserita, kochsandorita i petterdita. L'alumohidrocalcita, la grguricita i la hidrodresserita cristal·litzen en el sistema triclínic, mentre que la resta d'espècies ho fan en l'ortoròmbic. De vegades aquest grup també és conegut com a grup de la dundasita.
| Espècie | Fórmula |
| Alumohidrocalcita | CaAl₂(CO₃)₂(OH)₄·4H₂O |
| Dresserita | BaAl₂(CO₃)₂(OH)₄·H₂O |
| Dundasita | PbAl₂(CO₃)₂(OH)₄·H₂O |
| Estronciodresserita | (Sr,Ca)Al₂(CO₃)₂(OH)₄·H₂O |
| Grguricita | CaCr₂(CO₃)₂(OH)₄·4H₂O |
| Hidrodresserita | BaAl₂(CO₃)₂(OH)₄·3H₂O |
| Kochsandorita | CaAl₂(CO₃)₂(OH)₄·H₂O |
| Petterdita | PbCr³⁺₂(CO₃)₂(OH)₄·H₂O |
Als territoris de parla catalana ha estat descrita l'alumohidrocalcita a la pedrera del turó de Montcada (Montcada i Reixac, Vallès Occidental), i a la mina Elvira, al llogaret de Bruguers (Gavà, Baix Llobregat). També ha estat descrita la dundasita a la mina San Miguel (Ribes de Freser, Ripollès), a Prullans (Cerdanya), i a la mina Botalaria (Borriol, Plana Alta).

## Referències

* ↑ «Dresserite Group». Mindat. [Consulta: 22 agost 2024].
* ↑ «Dundasite group». Mindat. [Consulta: 22 agost 2024].
* ↑ Joan Rosell, Josep L. Garrido «Minerals from Montcada Hill Quarry.Barcelona, Catalonia, Spain». Mineral Up, 2, 2006 [Consulta: 22 agost 2024].
* ↑ Bareche, Eugeni. Els minerals de Catalunya: segle XX. Barcelona: Grup Mineralògic Català, 2006, p. 269. ISBN 84-609-9071-0 [Consulta: 22 agost 2024].
* ↑ Pedro Mingueza, Joan Rosell-Riba, David Ruiz-Corominas, Jordi Ibáñez-Insa, Albert Vaquero, Valentín Bártulos «Estudi mineralògic de la mina "San Miguel", Ribes de Freser, el Ripollès, Girona, Catalunya, Espanya». Mineralogistes de Catalunya, 2, 2022, pàg. 3-38 [Consulta: 22 agost 2024].
* ↑ «Dundasite from Prullans, Cerdanya, Lleida, Catalonia, Spain». Mindat. [Consulta: 22 agost 2024].
* ↑ «Dundasite from Botalaria Mine, Borriol, Castellón, Valencian Community, Spain». Mindat. [Consulta: 22 agost 2024].
# Fløyen

Fløyen o Fløyfjellet (originalment escrit Fløien) és la més visitada de les set muntanyes que envolten la ciutat de Bergen (Vestland, Noruega) i la més propera al centre. Té una altitud de 425 metres sobre el nivell del mar.
Es pot arribar molt fàcilment al cim caminant 45 minuts des del centre de Bergen o bé mitjançant el funicular anomenat Fløibanen, amb un viatge d'uns deu minuts. Al cim, a més de l'estació del Fløibanen, hi ha un restaurant, una botiga de records i un mirador des d'on es poden veure magnífiques vistes de la ciutat de Bergen i el seu entorn més immediat.
És molt habitual entre els residents de Bergen anar-hi a passejar o fer-hi esport amb la família o els amics. L'estació del Fløibanen és el punt de partida de diferents camins que discorren pel bosc i que arriben a diversos llacs, tant artificials com naturals. Tots els camins disposen d'enllumenat i estan perfectament habilitats.
# Squad Busters

Squad Busters és el 6è i el videojoc més recent de Supercell per a dispositius mòbils (iOs i Android). Es tracta d'un videojoc d'un grau de violència en dibuixos animats baix, amb diversos modes de joc.
Va ser publicat el 24 de maig del 2024 en versió Soft launch. Durant els darrers mesos, es va anar afegint per a una sèrie de països fins que el 29 de desembre del 2024 es va publicar globalment. Actualment no està disponible en català.
Com la resta de videojocs de Supercell, és freemium (és a dir, que jugar-lo és gratuït, però petites transaccions econòmiques permeten avançar en el joc més ràpidament, a més de poder donar aspectes diferents als seus personatges). El joc esta disponible en iOS i en Android.

## Modes de joc

Quan va sortir, només tenia 1 mode, on havies de recol·lectar el màxim de gemmes possibles. Més tard, se'n van afegir tres més: Showdown: on has d'intentar ser l'última Squad viva. No hi existeixen gemmes.
Squad League: com el mode normal, però guanyes copes. Les copes de moment sense cap funció.
Gem Hunt Duo: Com el mode normal però en duos, i es comparteixen les gemmes.
Squad Busters ha tingut alguns modes temporals com:
Hatchling Run: Havies de caçar i portar al niu el màxim nombre de pollets possible i defensar-los dels robots.
Unicron Attacks: Venia amb la col·laboració amb Transformers. Era un mode normal, però amb un modificador amb monstres de Transformers.
* ↑ «Game Modes» (en anglès). [Consulta: 15 març 2025].
# Piranòmetre

Un piranòmetre és un instrument meteorològic, un tipus d'actinòmetre, utilitzat per a amidar la radiació solar incident en la superfície terrestre. També anomenat solarímetre o actinòmetre. Generalment s'utilitzen tres mesures de radiació: semiesfèrica total, difusa i directa. Per a les mesures de radiació difusa i semiesférica la radiació directa se suprimeix utilitzant un disc parasol. El principi físic utilitzat generalment en la mesura és un termoparell sobre el qual incideix la radiació a través de dues cúpules semiesféricas de vidre. Les mesures s'expressen en kW/m².

## Vegeu també

* Estació meteorològica
# Grünewald

Grünewald (baix sòrab: Zeleny Gozd, alt sòrab Zeleny Hózd) és una ciutat alemanya que pertany a l'estat de Brandenburg. Forma part de l'Amt Ruhland. Està situada aproximadament a 20 quilòmetres al sud de Senftenberg, prop de la frontera amb Saxònia. Limita amb les ciutats de Guteborn, Hohenbocka, Wiednitz i Schwepnitz.

## Demografia

Població de Grünewald de 1875 a 2007 :
| Any | Població | Any | Població | Any | Població | Any | Població | Any | Població | Any | Població |
| 1875 | 250 | 1890 | 260 | 1910 | 400 | 1925 | 544 | 1933 | 593 | 1939 | 823 |
| 1946 | 919 | 1950 | 956 | 1964 | 887 | 1971 | 854 | 1981 | 780 | 1985 | 755 |
| 1989 | 742 | 1990 | 736 | 1991 | 718 | 1992 | 718 | 1993 | 720 | 1994 | 721 |
| 1995 | 725 | 1996 | 724 | 1997 | 718 | 1998 | 709 | 1999 | 703 | 2000 | 688 |
| 2001 | 683 | 2002 | 659 | 2003 | 652 | 2004 | 641 | 2005 | 635 | 2006 | 625 |
# Malmö FF

El Malmö Fotbollförening és un club de futbol suec, de la ciutat de Malmö. El club, fundat el 24 de febrer de 1910, juga actualment a la lliga Allsvenskan.
Malmö FF, IFK Göteborg i AIK Solna són normalment considerats com els tres millors i clàssics clubs de futbol suecs amb 48 títols de campionat en total. El Mälmo FF és, a més, l'únic equip suec que ha jugat una final de la Copa d'Europa. Va ser el 1979, amb un resultat de 0-1 contra el Nottingham Forest.

## Història

El Malmö FF va ser relegat de l'Allsvenskan el 1999, sent així la primera vegada en 63 temporades que baixaven de divisió, i la segona en total. Tanmateix, el 2000, el Malmö FF va aconseguir de nou la seva plaça en l'Allsvenskan. La primera degradació va ser decidida per l'Associació Sueca de Futbol, quan el rival del Malmö FF, l'IFK Malmö, va denunciar al club per pagar als seus jugadors, cosa que estava prohibida.

## Jugadors històrics

* Bo Larsson
* Martin Dahlin
* Jonas Thern
* Stefan Schwarz
* Patrik Andersson
* Zlatan Ibrahimovic
* Jari Litmanen

## Palmarès
### Tornejos nacionals

* Campionat suec: Campió (23): 1943-44, 1948-49, 1949-50, 1950-51, 1952-53, 1965, 1967, 1970, 1971, 1974, 1975, 1977, 1986, 1988, 2004, 2010, 2013, 2014, 2016, 2017, 2020, 2021, 2023
* Allsvenskan: Campió (23): 1943-44, 1948-49, 1949-50, 1950-51, 1952-53, 1965, 1967, 1970, 1971, 1974, 1975, 1977, 1985, 1986, 1987, 1988, 1989, 2004, 2010, 2013, 2014, 2016, 2017
* Allsvenskan play-off: Campió (2): 1986, 1988
* Svenska Cupen: Campió (14): 1944, 1946, 1947, 1951, 1953, 1967, 1972-73, 1973-74, 1974-75, 1977-78, 1979-80, 1983-84, 1985-86, 1988-89

### Tornejos internacionals

* Subcampió de la Copa d'Europa: 1978-79

## Enllaços externs

* Pàgina oficial
* Pàgina oficial d'afeccionats
# Guben

Guben (baix sòrab: Gubin) és una ciutat alemanya que pertany a l'estat de Brandenburg. Es troba a la Baixa Lusàcia, al costat de la frontera amb Polònia. Al costat de Frankfurt (Oder) i Görlitz, Guben és una ciutat dividida en la línia fronterera entre Alemanya i Polònia (línia Oder-Neisse) acordada a la Conferència de Potsdam del 1945. La seva població original va ser expulsada.

## Nuclis habitats

| Viles | Població (Set. 2007) |
| Altstadt - Ost | 1.571 |
| Altstadt - West | 5.149 |
| Altsprucke | 2.031 |
| Reichenbach | 720 |
| WK I | 1.811 |
| WK II | 3.390 |
| WK IV | 3.448 |
| total | 18.120 |
| Nuclis | Població (Set. 2007) |
| Bresinchen | 142 |
| Groß Breesen | 955 |
| Deulowitz | 307 |
| Kaltenborn | 461 |
| Schlagsdorf | 237 |
| Total | 2.102 |

## Població

| Any | Població |
| 1600 | 4.000 |
| 1800 | 5.200 |
| 1844 | 10.031 |
| 1875 | 23.704 |
| 1880 | 25.840 |
| 1885 | 27.091 |
| 1890 | 29.328 |
| 1900 | 33.122 |
| 1905 | 36.666 |
| 1910 | 38.593 |
| 1925 | 40.602 |
| 1933 | 43.934 |
| Any | Població |
| 1939 | 45.934 |
| 1946 | 25.297 |
| 1950 | 25.929 |
| 1964 | 25.492 |
| 1971 | 29.607 |
| 1981 | 36.708 |
| 1990 | 30.791 |
| 2000 | 25.245 |
| 2005 | 21.089 |
| 2006 | 20.568 |
| 2007 | 20.091 |
| 2008 | 19.701 |

## Ajuntament

| Partit | % | Regidors | Fracció | Regidors |
| Die Linke | 29,02 | 8 | Die Linke | 8 |
| CDU | 21,34 | 6 | CDU | 6 |
| SPD | 13,09 | 4 | SPD | 4 |
| Gruppe Unabhängiger Bürger Spree-Neiße (GUB-SPN) | 11,36 | 3 | GUB-SPN-BfG | 4 |
| Wir Gubener Bürger (WGB) | 8,70 | 3 | WGB | 3 |
| FDP | 6,70 | 2 | FDP | 2 |
| Bündnis für Guben | 4,83 | 1 | GUB-SPN-BfG | |
| NPD | 4,26 | 1 | no inscrit |

## Personatges il·lustres

* Wilhelm Pieck
* Corona Schröter cantant d'òpera

## Enllaços externs

* (alemany) Web oficial
* (alemany) Web econòmica
* (alemany) Informació turística
# Gudrun Theuerkauff

Gudrun Theuerkauff (Szczecin, 8 d'abril de 1937), nascuda Vorbrich és una tiradora d'esgrima alemanya, ja retirada, especialista en floret, que va competir durant les dècades de 1950 i 1960. Es casà amb el també tirador d'esgrima Jürgen Theuerkauff.
El 1960 va prendre en els Jocs Olímpics d'Estiu de Roma, on fou quarta en la competició del floret per equips del programa d'esgrima. Quatre anys més tard, als Jocs de Tòquio, va guanyar la medalla de bronze en la prova del mateixa prova. El 1968, a Ciutat de Mèxic, i el 1972, a Munic, també participà en els Jocs Olímpics, sent cinquena en ambdues ocasions en la prova del floret per equips.
En el seu palmarès també destaquen dues medalles de plata a les Universíades de 1959.

## Referències

* 1 2 3 «Olympedia – Gundi Theuerkauff». [Consulta: 30 abril 2024].
# Koste Seselwa

Koste Seselwa és l'himne nacional de Seychelles.

## Lletra

    Sesel ou menm nou sel patri.
    Kot nou viv dan larmoni.
    Lazwa, lanmour ek lape.
    Nou remersye Bondye.
    Preserv labote nou pei.
    Larises nou losean.
    En leritaz byen presye.
    Pour boner nous enfant.
    Reste touzour dan linite.
    Fer monte nou paviyon.
    Ansanm pou tou leternite.
    Koste Seselwa.
En català:
    Seychelles és la nostra única mare pàtria,
    On vivim en harmonia,
    Felicitat, amor i pau.
    Donem gràcies a Déu.
    Preserva la bellesa del nostre país,
    Les riqueses dels oceans,
    Una preada herència,
    Per a alegria dels nostres fills.
    Visquem per sempre en unitat,
    Hissem la nostra bandera
    Junts per a l'eternitat,
    romanguem els seychelessos.
# Palinurus (gènere)

Palinurus és un gènere de la família dels palinúrids, crustacis decàpodes que inclou les llagostes més populars a casa nostra, com ara la llagosta comuna.

## Taxonomia

El gènere Palinurus inclou sis espècies:
* Palinurus barbarae (Groeneveld, Griffiths & van Dalsen, 2006)
* Palinurus charlestoni Forest and Postel, 1964, llagosta del Cap Verd
* Palinurus delagoae Barnard, 1926, llagosta de Natal
* Palinurus elephas, (Fabricius, 1787), llagosta comú o llagosta del Mediterrani
* Palinurus gilchristi Stebbing, 1900, llagosta del sud
* Palinurus mauritanicus Gruvel, 1911, llagosta rosada o llagosta de Mauritània

## Referències

* 1 2 «WoRMS - World Register of Marine Species - Palinurus Weber, 1795». [Consulta: 19 setembre 2021].

## Enllaços externs

* Lipke Holthuis. FAO species catalogue Vol. 13: Marine lobsters of the world.. Food and Agriculture Organization (FAO), 1991 [Consulta: 20 abril 2007].
# Parlophone

Parlophone és una discogràfica anglesa, subsidiària d'Warner Music Group, que alberga artistes destacats de l'escena musical anglesa, com són Kylie Minogue, Coldplay, Blur, Gorillaz, Pet Shop Boys, Siobhan Donaghy, Chiddy Bang o Queen.

## Referències

* ↑ «Parlophone» (en anglès). [Consulta: 22 octubre 2020].
# Guillem Crespí

Guillem Crespí (Barcelona, 26 de desembre de 2002) és un velocista català.
Guillem Crespí és un atleta del club Barcelona Atletisme. Va aconseguir la seva millor marca personal de 10,28 segons en la final dels 100 metres del Campionat d'Europa sub-23 d'atletisme de 2023 a Espoo el juliol de 2023.
El febrer de 2024, va quedar segon al Campionat d'Espanya d'atletisme en pista coberta en els 60 metres, establint una nova marca personal de 6,70 segons. Va correr amb l'equip espanyol de relleus de 4x100 m al Campionat del Món de relleus de 2024 a Nassau, Bahames .
També es va classificar per a la final dels 100 metres al Campionat d'Europa d'Atletisme de 2024 a Roma amb una nova marca personal de 10,19 segons. Va acabar sisè a la final on va rebaixar la seva marca personal a 10,18 segons.

## Competicions internacionals

Representant Espanya :
| 2023 | Campionats Mediterranis d'Atletisme Sub-23 en pista coberta | València, Espanya | 6é | 60 m Plantilla:AthAbbr | 6.77 |
| 2023 | Campionat d'Europa sub23 | Espoo, Finlàndia | 5é | 100 m | 10.34 |
| 2023 | Campionat d'Europa sub23 | Espoo, Finlàndia | 9é (h) | Relleu 4 × 100 m | 39.88 |
| 2024 | Mundial de Relleus | Nassau, Bahames | 26é (h) | Relleu 4 × 100 m | 39.35 |
| 2024 | Campionat d'Europa | Roma, Itàlia | 6é | 100 m | 10.18]] |

## Referències

* ↑ «Guillem Crespí». World Athletics. [Consulta: 8 juny 2024].
* ↑ «Guillem Crespí guanya els 60 m amb rècord del campionat català (6.72)». Lesportiudecatalunya, 21-02-2024. [Consulta: 8 juny 2024].
* ↑ Goss, Symone. «Exciting Jeremiah Azu runs 10.04secs CR at European U23 Athletics Championships». World-Track, 13-07-2023. [Consulta: 8 juny 2024].
* ↑ Arsensio, Alfonso. «Murcia athletics shines in the Spanish Championship». laopiniondemurcia, 17-02-2024. [Consulta: 8 juny 2024].
* ↑ «Men 4x100m Results - World Athletics Relays Championships 2024». Watch Athletics, 05-05-2024. [Consulta: 12 maig 2024].
* ↑ Riquelme, Gerardo. «The 4x400 relays for women and men, to Paris and with a record of 1991!». Marca.com, 06-05-2024. [Consulta: 8 juny 2024].
* ↑ «European Athletics Championships». World Athletics, 08-06-2024. [Consulta: 8 juny 2024].
* ↑ «Jacobs smoothly into final». France24, 08-06-2024. [Consulta: 8 juny 2024].
* ↑ Varona, Alfredo. «Guillem Crespí asks us to marry him». Sport.es, 08-06-2024. [Consulta: 8 juny 2024].
# Guillem Nivet

Guillem Nivet (Ceret, 20 de setembre de 1993) és un advocat que és president de l'associació la Bressola i membre de la junta d'Òmnium Cultural de la Catalunya Nord.
Nascut a Ceret de pare català i mare bretona, va ser alumne de la Bressola de Nyls dels 2 als 10 anys i de segona promoció del primer col·legi de la Bressola del Soler, dels 10 als 15 anys, fins que va fer el pas a l'institut francès. El seu pare, de Canoès, li va transmetre l'activisme per la llengua després de veure-la perseguida a l'escola i al seu poble.
El 2021 ja era l'advocat de la Bressola, que va oposar-se legalment al bloqueig per part de l'Ajuntament de Perpinyà del projecte de liceu al monestir de Santa Clara.
El 30 d'agost de 2023 va ser el primer exalumne en ser elegit president de la Bressola, tot i que a la junta hi ha més exalumnes, com Mireia Falquès. El seu principal repte a la presidència és posar en marxa el Liceu al monestir de Vernet, que hauria de permetre l'escolarització en català en territori francès fins dels 2 als 18 anys.

## Referències

* 1 2 3 «Guillem Nivet: "Ara a Catalunya Nord parlar català és vist com una cosa de prestigi"». [Consulta: 4 novembre 2023].
* ↑ «Òmnium Cultural inaugura una nova seu nacional a la Catalunya Nord». [Consulta: 4 novembre 2023].
* 1 2 Miró, Quim. «Guillem Nivet: “La Bressola és una fàbrica de crear nous catalanoparlants a la Catalunya Nord”», 28-10-2023. [Consulta: 4 novembre 2023].
* ↑ ACN. «La Bressola porta l'Ajuntament de Perpinyà als tribunals per bloquejar el projecte de liceu - 14 oct 2021», 04-11-2023. [Consulta: 4 novembre 2023].
* ↑ «Guillem Nivet, nouveau président de l'association La Bressola». [Consulta: 4 novembre 2023].
* ↑ ARA. «La Bressola de la Catalunya Nord es vol refundar per continuar creixent», 14-09-2023. [Consulta: 4 novembre 2023].
* ↑ «Reentrada amb nou president per la Bressola» (en catalan), 18-09-2023. [Consulta: 4 novembre 2023].
# Trabujada

Trabujada és l'acció de canviar l'orientació d'una o totes les veles, tret de l'espinàquer simètric, d'un vaixell quan navega en empopada de tal manera que rebin el vent per la part contrària.
Els espinàquers simètrics, que sempre reben el vent per la mateixa banda, trabugen mitjançant el canvi de banda del tangó. En els vaixells de dues veles, en condicions de navegació en popa rodona, es pot trabujar una sola vela de tal manera que les dues rebin el vent per bandes oposades, exposant d'aquesta manera la màxima superfície al vent. És el que s'anomena "navegar amb orelles d'ase".

## Vegeu també

* Bordada
* Glossari de termes nàutics
* Navegació a vela

## Referències

* ↑ A naval encyclopædia: comprising a dictionary of nautical words and phrases; biographical notices, and records of naval officers; special articles of naval art and science. PHILADELPHIA: LR HAMERSLY & CO, 1881 [Consulta: 23 gener 2014]. at Internet Archive
* ↑ Keegan, John. The Price of Admiralty. Nova York: Viking, 1989, p. 281. ISBN 0-670-81416-4.

## Bibliografia

* Stefano Medas, De rebus nauticis: l'art de la navegació en el món antic, El Erma de Bretschneider, 2004, ISBN 88-8265-278-5
Viccionari
# Il conte Caramella

Il conte Caramella és una òpera en tres actes composta per Baldassare Galuppi sobre un llibret italià de Carlo Goldoni. S'estrenà a Venècia la tardor de 1751. A Catalunya s'estrenà a principi d'estiu de 1754 al Teatre de la Santa Creu de Barcelona.

## Referències

* ↑ «Baldassare Galuppi». [Consulta: 30 desembre 2017].
* ↑ Alier, Roger. L'òpera a Barcelona: orígens, desenvolupament i consolidació de l'òpera com a espectacle teatral a la Barcelona del segle XVIII. Barcelona: Institut d'Estudis Catalans, 1990. ISBN 8472831655.
# Gentofte

Gentofte és un municipi danès situat al nord-est de l'illa de Sjælland, a la perifèria de Copenhaguen, abastant una superfície de 25 km². Amb la Reforma Municipal Danesa del 2007 va passar a formar part de la Regió de Hovedstaden, però no va ser afectat territorialment.
El municipi consta dels districtes de Charlottenlund, Dyssegård, Gentofte, Hellerup, Jægersborg, Klampenborg, Ordrup, Skovshoved i Vangede, tots predominantment de tipus residencial.

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 4735 | 13,7 |
| Det Radikale Venstre | 3102 | 8,9 |
| Det Konservative Folkeparti | 15780 | 45,5 |
| Socialistisk Folkeparti | 3241 | 9,3 |
| Gentoftes Frie | 56 | 0,2 |
| Nihilistisk Folkeparti | 106 | 0,3 |
| Dansk Folkeparti | 1550 | 4,5 |
| Gentofte-listen | 1330 | 3,8 |
| Venstre | 4023 | 11,6 |
| Enhedslisten - De Rød-Grønne | | 2,1 |

### Alcaldes

| Alcalde | Període | Partit |
| Hans Toft | 1-1-2007 a 31-12-2009 | Det Konservative Folkeparti |
| | 1-1-2010 a 31-12-2013 | |

## Referències

* ↑ (danès) Resultats eleccions municipals a Gentofte
# Lech Łasko

Lech Łasko (Świdnik, 2 de juny de 1956) és un jugador de voleibol polonès, ja retirat, que va competir durant les dècades de 1970 i 1980.
El 1976 va prendre part en els Jocs Olímpics d'Estiu de Montreal, on va guanyar la medalla d'or en la competició de voleibol. Quatre anys més tard, als Jocs de Moscou, fou quart en la mateixa competició.
Entre 1975 i 1984 fou 261 vegades internacional per Polònia. En el seu palmarès també destaquen quatre medalles de plata al Campionat d'Europa de voleibol, el 1975, 1979, 1981 i 1983. A nivell de clubs jugà al Start Lublin; l'Avia Świdnik i Gwardia Wrocław, amb va guanyar tres lligues poloneses (1980, 1981 i 1982). Posteriorment va jugar al Dipo Vimercate d'Itàlia, país on es quedà a viure. El seu fill Michal guanyà una medalla de bronze als Jocs de Londres de 2012 representant Itàlia.

## Referències

* 1 2 «Olympedia – Lech Łasko». [Consulta: 12 maig 2024].
* ↑ «Lech Łasko» (en polonès), 24-06-2020. [Consulta: 12 maig 2024].
* ↑ «Olympedia – Michal Lasko». [Consulta: 12 maig 2024].
# Leica DMR

El Leica DMR (Digital Modul R) és un mòdul digital desenvolupat en associació amb Imacon, el qual s'incorpora a una càmera rèflex Leica R8 o R9. Aquest, converteix la R8 o la R9 en una càmera híbrida digital i analògica.
Aquest es va presentar a la fira fotogràfica Photokina de 2004 a Colònia, Alemanya, com una solució digital per al sistema reflex de Leica.
El mòdul es compon de dues parts, una part posterior digital que s'enganxa a la part posterior de la càmera i una unitat d'alimentació que s'adapta a la base. La part posterior digital té un sensor CCD de Kodak de 10 megapíxels que produeix un factor de retall d'1,37x i té una sensibilitat ISO ajustable de 100 a 1.600. Els formats d'imatge es poden escollir entre RAW, JPG o TIFF. L'emmagatzematge és mitjançant targeta SD.
Malgrat que té aspectes molt avançats el DMR en si es basa en una càmera de 1990, molt abans de les càmeres digitals. Això comporta que la màquina sigui completament manual i funcioni completament de forma mecànica.
Totes les lents amb muntura Leica R són compatibles per a fotografia digital, sempre que siguin compatibles amb la Leica R8 i R9.

## Referències

* ↑ Kolonia, Peter «Fighting Back» (en anglès). Popular Photography, 2-2006, pàg. 74.
* 1 2 «Leica Digital Modul R for the R8 & R9» (en anglès). Dpreview.
* ↑ Sams, Jarrod. «Leica Digital-Modul-R Review – ‘R’ You Ready for This? – My Passion Camera System - by Jarrod Sams» (en anglès). 35mmc.